Ελισάβετ Αλεξανδρινή της Βυρτεμβέργης

Η Ελισάβετ Αλεξανδρινή της Βυρτεμβέργης (Elisabeth Alexandrine of Württemberg, 27 Φεβρουαρίου 1802 - 5 Δεκεμβρίου 1864) ήταν κόρη του Λουδοβίκου της Βυρτεμβέργης.

Βιογραφία
Η Ελισάβετ Αλεξανδρινή Κωνσταντία γεννήθηκε στις 27 Φεβρουαρίου 1802 στο Βουρτσάου, και ήταν το τέταρτο παιδί και η νεότερη κόρη του Λουδοβίκου της Βυρτεμβέργης και της δεύτερης συζύγου του Ερριέτας του Νάσσαου-Βάιλμπουργκ.

Στις 16 Οκτωβρίου 1830 παντρεύτηκε τον Γουλιέλμο του Μπάντεν. Μαζί απέκτησαν τέσσερα παιδιά:
την Βιλελμίνη Παυλίνα Ερριέτα Αμαλία Λουίζα (1833-1834).
την Σοφία Παυλίνα Ερριέτα Μαρία Αμαλία Λουίζα (1834-1904), παντρεύτηκε τον Βόλντεμαρ του Λίππε. Δεν απέκτησαν παιδιά.
την Παυλίνα Σοφία Ελισάβετ Μαρία (1835-1891).
την Λεοπολδίνη Βιλελμίνη Αμαλία Παυλίνα Μαξιμιλιανή (1837-1903), παντρεύτηκε τον Χέρμαν του Χοενλόε-Λάνγκενμπουργκ. Απέκτησαν 3 παιδιά.

Πέθανε στις 5 Δεκεμβρίου 1864 στην Καρλσρούη σε ηλικία 62 ετών. Είναι θαμμένη στο Μεγάλο Δουκικό Παρεκκλήσι της Καρλσρούης.

Τίτλοι
27 Φεβρουαρίου 1802 - 16 Οκτωβρίου 1830: Η Βασιλική Υψηλότητα Δούκισσα Ελισάβετ Αλεξανδρινή της Βυρτεμβέργης
16 Οκτωβρίου 1830 - 11 Οκτωβρίου 1859: Η Βασιλική Υψηλότητα Πριγκίπισσα Γουλιέλμου του Μπάντεν
11 Οκτωβρίου 1859 - 5 Δεκεμβρίου 1864: Η Βασιλική Υψηλότητα Η Χήρα Πριγκίπισσα Γουλιέλμου του Μπάντεν

Παραπομπές

Οίκος της Βυρτεμβέργης
Οίκος του Τσέρινγκεν
Δούκισσες της Βυρτεμβέργης
Πριγκίπισσες του Μπάντεν